Izgaren deg daynin, tayuga n yezgaren tafunast akk d mmi-s neɣ akk d yelli-s, rebɛa n ixarfiyen. Umbaɛd ɣer daxel imir-nni ikufan ad ččaren imir ikufan-nni, ikufa-nni d amsal i ten-messalen s taleɣt, s taleɣt I ten-messalen am wakken akal s taleɣt id ten-xeddem, mi id nexdem tixmirt-nni s wakal nettarkaḍ-itt s iḍarren, mi I tt-nerkeḍ s iḍarren ad tt-nerfen, ad ttnerfen s ifassen-nneɣ, ad nagger imir-nni alim I yikufan-nni, ad nemsel ikufan-nni, mi nemsel ikufan-nni kfan d ddisan,ddisan tura uqbel akk ad nreqqem ikufan ad ten-treqmeḍ irkel umbaɛd ad asen-t-ɣummeḍ imi-nni s tcekkart akken ur ikeccem ara yiṭij ɣer daxel, ad ttkecten ad reqmen akk ad as-neḍlu s daxel tuccanin ad as-nḥukk tuccanin ad meyqen akk, umbaɛd mi qquren ad d assen imir-nni yergazen ad ten-refden ɣef ugadir ad ten-sleɣ, ad as nɣez akka timrujin akken seg lkanun akkin ad nerr imir-nni akufi-nni s daxel n temrujt-agi ad nesleɣ imir-nni amkan-nni, atan safi win ara yeṭṣen deg ukufi-nni ur t-id yettruẓ ara ad asseyɣen irkel, mi kfan ad d nawi tumyilt ih ɣer daxel tihririn-nni ad selɣent akk ad melqent akk,ad d nawi yumyilt ad d newwet akk i tzeqqa-nni, tazeqqa-nni mi id tt-id nekfa, nettawi-d akal nettsifi-t, akal-nni it nesselxes n sellaɣ-it, mi id nesleɣ akal-nni tumyilt-nni ad taɣ neggatt deg tbettit ad telxes, umbaɛd ad nawi tamedwast n wussran, tamedwast n wussran ad as-d wwet tumyilt-nni i sqef ad d newwet akk i laḥyuḍ, mi nekfa ad as-negger akal azegzaw neggar-it i laḥyuḍ, akal-agi azegzaw neggar-it i laḥyuḍ akka i wakken ad yecbeḥ lḥiḍ, mi nekfa akal-nni azegzaw ad as nḥukk tuccanin, mi id d nekfa tuccanin-nni n laḥcic, ad d nawi imir-nni ad d nḥukk i laḥyuḍ-nni ,mi nekkfa aḥuku-nni ad d nawi imir-nni leḥyuḍ-nni ad disinin irkel s rqem, ad ten-reqqem irkel leḥyuḍ-nni. Agens daɣen-nni ad t-id nesleɣ akk ad as d nḥukk, umbaɛd leḥyuḍ-nni hataya ad teqqim tzeqqa-nni xir n lbaṭima-agi i zedɣen akka tura.